আর সন্তানদের ভবিষ্যৎ নিরাপদ নিশ্চিন্ত রাখতে আমাদের অনেক অনেক টাকা প্রয়োজন হয়। তাই আমরা অধিক মুনাফার লোভে মাছে ফলে ফর্মালিন মেশাই, উপরির লোভে প্রশ্নপত্র ফাঁস করে দেই, বৃক্ষ কেটে বিরাণ করি পৃথিবী, পাথর তুলে নদী মারি, রাসায়নিক মিশিয়ে নদী মারি, খাল বিল দখল করি, অন্যের জমি দখল করি, দুর্বল ভবন নির্মাণ করি, দুর্ঘটনাপ্রবন সড়ক আর সেতু নির্মাণ করি… নিজ নিজ সন্তানের ভবিষ্যৎ নির্মাণের প্রয়োজনে আমরা সবকিছু করতে পারি। হ্যাঁ, সবকিছু করতে পারি আমরা। পুরো পৃথিবী ধ্বংশ হয়ে যাক, অন্যের সন্তানেরা মরে ক্ষয়ে যাক, শুধু আমার সন্তান যেন থাকে দুধে ভাতে। আমরা তাকে আগলে রাখি সযতনে।